
Text rozhodnutia
Súd: Krajský súd Bratislava Spisová značka: 9K/19/2002 Identifikačné číslo súdneho spisu: 1002899327 Dátum vydania rozhodnutia: 23. 01. 2013 Meno a priezvisko sudcu, VSÚ: JUDr. Boris Tóth ECLI: ECLI:SK:KSBA:2013:1002899327.4 Uznesenie Krajský súd v Bratislave v konkurznej veci úpadcu: Nákladná automobilová doprava LEDOS a.s. v konkurze, Kpt. Nálepku 1, 943 01 Levice, IČO: 34 151 508, s ustanoveným správcom konkurznej podstaty JUDr. Dušanom Štupickým, advokátom, J. Poničana 9, 841 07 Bratislava, o návrhu na zrušenie konkurzu, takto r o z h o d o l : Súd z r u š u j e konkurz vyhlásený uznesením č.k. 9K/19/2002-281 zo dňa 25.09.2002 po splnení rozvrhového uznesenia. Súd z b a v u j e JUDr. Dušana Štupického, advokáta, J. Poničana 9, 841 03 Bratislava, funkcie správcu konkurznej podstaty a Ing. Evu Petríkovú, Pred poľom 5, 911 01 Trenčín, z b a v u j e funkcie osobitného správcu pre odbor správy: speňaženie majetku. o d ô v o d n e n i e : Konkurz na úpadcu bol vyhlásený uznesením č.k. 9K/19/2002-281 zo dňa 25.09.2002. Za správcu konkurznej podstaty bol ustanovený JUDr. Dušan Štupický, advokát, J. Poničana 9, 841 03 Bratislava. V priebehu konkurzného konania bola na návrh veriteľa ISTROBANKA a.s. Bratislava uznesením zo dňa 08.01.2003 ustanovená za osobitného správcu pre odbor správy: speňaženie majetku úpadcu Ing. Eva Petríková, Pred poľom 5, 911 01 Trenčín. V priebehu konania bol speňažený všetok majetok zahrnutý do konkurznej podstaty úpadcu. Z majetku úpadcu patriaceho do konkurznej podstaty nebol žiaden vylúčený v zmysle ust. § 27 ods. 12 ZKV. Správca konkurznej podstaty podaním doručeným súdu 21.12.2012 podal správu o splnení rozvrhového uznesenia a súčasne požiadal o zbavenie funkcie správcu konkurznej podstaty. V zmysle § 44 ods.1 písm. b/ zákona č. 328/1991 Zb. o konkurze a vyrovnaní v znení neskorších predpisov (ďalej len ZKV), súd zruší konkurz, v ktorom nedošlo k potvrdeniu núteného vyrovnania po splnení rozvrhového uznesenia. Podľa ods. 4 citovaného ustanovenia, v uznesení o zrušení konkurzu zbaví súd správcu funkcie a rozhodne o jeho odmene a náhrade výdavkov, ak o nich ešte nerozhodol. Správca konkurznej podstaty splnil rozvrhové uznesenie č.k. 9K/19/02/2002-822 zo dňa 22.10.2012, právoplatné dňa 27.11.2012, čo preukázal priloženými kópiami dokladov o úhrade jednotlivých pohľadávok. Súd preto v zmysle citovaných ustanovení zrušil konkurz a správcu zbavil jeho funkcie. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave. V odvolaní je potrebné uviesť okrem všeobecných náležitostí (§ 42 ods. 3 O.s.p. v nadväznosti na § 66e ods. 1 ZKV), v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 204 ods. 1 a § 205 ods. 1 a 2 O.s.p. v nadväznosti na § 66 ods. 1 ZKV). Zrušením konkurzu zanikajú účinky vyhlásenia konkurzu uvedené v § 14 ZKV, platnosť a účinnosť úkonov vykonaných počas konkurzu tým nie je dotknutá (§ 45 ods. 1 ZKV). Na základe zoznamu prihlášok možno po právoplatnosti uznesenia o zrušení konkurzu viesť pre zistenú pohľadávku výkon rozhodnutia alebo exekúciu na majetok úpadcu (§ 45 ods. 2 ZKV).

